Смирнов Леонид Иосифович

**Смирнов Леонид Иосифович** (1889—1955) — СССР ғалим-медигы һәм педагог, совет нейрофизиологияһына нигеҙ һалыусы, медицина фәндәре докторы (1933), профессор (1933), СССР Медицина фәндәре академияһы ағза-корреспонденты (1946).

## Биографияһы
Леонид Иосифович Смирнов 1889 йылдың 8 мартында Петербургта  тыуған.

1900 йылдан алып  1905 йылға тиклем Петербург университетының  физика-математика факультетында, 1910 йылдан  1915 йылға тиклем Мәскәү дәүләт университетының медицина факультетында уҡый.

1915 йылдан  1920 йылға тиклем  В.И. Муратов һәм Г.И. Россолимо  етәкселегендә Петербург нервы ауырыуҙары клиникаһында  ғилми-тикшеренеү эшендә ординатор вазифаһын башҡара.  1920 йылдан алып 1933 йылға тиклем Курск  дауаханаһында нервылар  бүлеге мөдире вазифаһында, Киев психиатрия дауаханаһында прозектор вазифаһында һәм  Киев табиптар белемен камиллаштырыу институтының  нервы ауырыуҙары клиникаһында  ғилми-тикшеренеү эшендә  гистологик лаборатория мөдире вазифаһында була.

1933 йылдан алып 1938 йылға тиклем  фәнни-педагогик эштә 2-се Харьков медицина институтының  психоневрология факультетында ғилми-тикшеренеү эшендә   патологик анатомия кафедраһы мөдире булып эшләй,  бер үк ваҡытта Психоневрология акаедмияһында прозектор вазифаһын башҡара. 1938 йылда  H. Н. Бурденко  тәҡдиме буйынса Мәскәүгә күсерелә һәм 1938 йылдан  1955 йылға тиклем  Үҙәк нейрохирургия институтында ғилми-тикшеренеү эшендә Морфология бүлеге мөдире вазифаһын башҡара.

### Ғилми-педагогик эшмәкәрлеге
Л. И. Смирновтың төп ғилми-педагогик эшмәкәрлеге нейрофизиология, морфология психик ауырыуҙар, шул иҫәптән шизофрения, топография өлкәһендәге мәсьәләләр менән бәйле, топография, гистогенез һәм мейе ҡабығының  гистологияһын, шулай уҡ арҡа һәм баш мейеһе шештәрен  өйрәнә.  Л.И.Смирнов  етәкселегендә мейе йәрәхәте проблемаларын фундаменталь тикшеренеүҙәре эшләнә, унда тәүге  тапҡыр  баш һөйәге-мейе йәрәхәттәренән һуң баш мейеһендә патологик процестарҙың законлы  эҙмә-эҙлелектең булыуын күрһәтә.  

1933 йылда медицина фәндәре докторы ғилми дәрәжәһенә диссертация яҡлай  һәм уға ғилми профессор исеме бирелә. 1946 йылда СССР Медицина фәндәре академияһы ағза-корреспонденты булып һайлана.  Л. И. Смирновтың фәнни етәкселегендә һигеҙгә яҡын  ғилми хеҙмәт, шул иҫәптән алты монография, шул иҫәптән «Патологическая анатомия и патогенез травматических заболеваний нервной системы» (1947—1949) һәм «Гистология, гистогенез и топография опухолей мозга» (1951)(1951) монографиялары яҙыла.

Л.И.Смирнов 1955 йылдың 8 ғинуарында Мәскәүҙә вафат була, Дон зыяратында ерләнә.

## Библиография

* Эпидемические заболевания нервной системы 1919—1921 годов / Д-р Л. И. Смирнов. — Курск : Курск. губздрав, 1923.
* Основы морфологии нервной системы в нормальном и патологическом состояниях / Проф. Л. И. Смирнов. — Харьков : Госмедиздат УССР, 1935. — 1 т.
* Патологическая анатомия и патогенез травматических заболеваний нервной системы / Проф. Л. И. Смирнов ; Акад. мед. наук СССР. Ин-т нейрохирургии им. Н. Н. Бурденко. — Москва : Изд-во Акад. мед. наук СССР, 1947—1949 (Центр. тип. им. Ворошилова). — 2 т.
* Гистогенез, гистология и топография опухолей мозга / Проф. Л. И. Смирнов. — Москва : Медгиз, 1951—1959. — 2 т.
* Опухоли головного и спинного мозга. — Москва : Медгиз, 1962. — 188 с.

## Иҫкәрмәләр

## Әҙәбиәт

*